दरअसल रविवार देर रात खेले गए प्री-क्वार्टर फाइनल में क्रोएशिया ने डेनमार्क को पेनाल्टी शूटआउट में 3-2 (1-1) से हराया। पेनाल्टी शूटआउट में क्रोएशिया के तीन खिलाड़ियों ने गोल दागे जबकि डेनमार्क के लिए केवल दो खिलाड़ी ही गोल करने में कामयाब हो पाए। शूटआउट के दौरान क्रोएशिया के गोलकीपर डेनिजेल सुबासिक ने तीन शानदार बचाव किए जबकि डेनमार्क के गोलकीपर कैस्पर श्माइकल केवल दो बार ही गेंद को गोल में जाने से रोक पाए।